
Martfű Város Önkormányzata Képviselő-testületének

Pénzügyi, Ügyrendi és Városfejlesztési Bizottsága
5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
JELENTÉS

a lejárt határidejű határozatok végrehajtásáról

Tisztelt Bizottság!

A lejárt határidejű határozatok végrehajtásáról az alábbiakban adok számot:

Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága 15/2017.(II.20.) határozata a Városfejlesztési Nonprofit Kft. kintlévőségeiről.

A határozat 1.
pontjában a Bizottság megállapította, hogy a hulladékgazdálkodás területén a 2017. február 2-i állapot szerint 4.465.345,- Ft-ot tart nyilván a kft. kintlévőségként. A Bizottság javasolta, hogy Kft. kérjen árajánlatot a kintlévőségek eladására vonatkozólag. A feladat végrehajtásának eredeti határideje: 2017. március 20., a felelőse a Nonprofit Kft. ügyvezetője volt. A bizottság március 29-én megtartott ülésén Veres Gábor ügyvezető tájékoztatást adott arról, hogy a kintlévőségek eladására vonatkozó árajánlat beszerzését folyamatba tették, és a határidő április 15-re történő meghosszabbítását kérte. Erre tekintettel a bizottság a 36/2017.(III.29.) határozatának 1. pontjában a Városfejlesztési Nonprofit Kft. kintlévőségeiről szóló 15/2017.(II.20.) határozata 1. pontjában meghatározott határidőt meghosszabbította, 2017. április 15-re. 
Végrehajtás:
A megkeresett behajtó cégek közül az egyik cég nem tudott ajánlatot adni a behajtásra, mivel az ügyek darabszámára és az együttműködés egyszeri jellegére tekintettel nem tudnának olyan sikerdíjat meghatározni, amiért a Kft-nek megérné kiadni a behajtást. A másik cég levelében közölte, hogy ilyen kis összeg érvényesítését nem tudja vállalni. 
Határozati javaslat:
Martfű Város Önkormányzata Képviselő-testületének 

Pénzügyi, Ügyrendi és Városfejlesztési Bizottsága
../2017.(…..) határozata

lejárt határidejű határozatokról

Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága megtárgyalta a lejárt határidejű határozatok végrehajtásáról szóló jelentést, mely alapján az alábbi határozatot hozza:

Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága 

1.) a Városfejlesztési Nonprofit Kft. kintlévőségeiről szóló 15/2017.(II.20.) határozatának 1. pontját,

2.) a lejárt határidejű határozatokról szóló 36/2017.(III.29.) határozatának 1. pontját hatályon kívül helyezi.

Erről értesülnek: 

1. JNSZ Megyei Kormányhivatal, Szolnok

2. Valamennyi Bizottsági tag, helyben

3. Valamennyi Képviselő, helyben

4. Városfejlesztési Nonprofit Kft. ügyvezetője, helyben

5. Martfűi Polgármesteri Hivatal Pénzügyi és Adóügyi Iroda, helyben

6. Irattár

Martfű, 2017. április 19.









Dr. Urbán-Szabó Béla

